钦定古今图书集成/理学汇编/字学典/第100卷 > 卢藏用
## 钦定古今图书集成/理学汇编/字学典/第100卷 > 卢藏用

按《唐书》本传：“卢藏用，字子潜，幽州范阳人。能属文，举
进士，不得调，与兄征明偕隐终南、少室二山。长安中，
召授左拾遗。神龙中，历尚书右丞。藏用工草隶、大小
篆、八分，士贵其多能。”

按《书断》：“卢藏用书，则幼尚孙草，晚师逸少。虽阙于工，
稍闲体范。八分之制，颇伤疏野。若况之前列，则有奔
驰之劳；如传之后昆，亦有规矩之法。子潜，隶、行、草入
能。”